**รายงานการประชุมสภาองค์การบริหารส่วนตำบลวังอ่าง**

**สมัยวิสามัญ สมัยที่ 1 ครั้งที่ 1 ประจำปี พ.ศ. 2563**

**วันจันทร์ที่ 23 มีนาคม 2563**

**ณ ห้องประชุมสภาองค์การบริหารส่วนตำบลวังอ่าง**

**รายนามผู้เข้าประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1. | นายธีรศักดิ์ หนูนวล | ประธานสภา ฯ | ธีรศักดิ์ หนูนวล |  |
| 2. | นายสมปอง หนูคง | รองประธานสภา ฯ | สมปอง หนูคง |  |
| 3. | นางหนูคล่อง ชูสุวรรณ์ | เลขานุการสภา ฯ | หนูคล่อง ชูสุวรรณ์ |  |
| 4. | นายสุทธิพร เพ็งหนู | สมาชิกสภา ฯ | สุทธิพร เพ็งหนู |  |
| 5. | นางเนตรทิพย์ ทองแก้วเกิด | สมาชิกสภา ฯ | เนตรทิพย์ ทองแก้วเกิด |  |
| 6. | นายอุเทน บุตรพรหม | สมาชิกสภา ฯ | อุเทน บุตรพรหม |  |
| 7. | นางมาลัย หนูแจ่ม | สมาชิกสภา ฯ | มาลัย หนูแจ่ม |  |
| 8. | นายบุญช่วย แป้นพุ่ม | สมาชิกสภา ฯ | บุญช่วย แป้นพุ่ม |  |
| 9. | นายสุพล ปาละกุล | สมาชิกสภา ฯ | สุพล ปาละกุล |  |
| 10. | นายจักรชัย บุรีภักดี | สมาชิกสภา ฯ | จักรชัย บุรีภักดี |  |
| 11. | นายวันนัด คงฉ้ง | สมาชิกสภา ฯ | วันนัด คงฉ้ง |  |
| 12. | นายนิกร เรืองเพชร | สมาชิกสภา ฯ | นิกร เรืองเพชร |  |
| 13. | นายวิเชียร ชูทอง | สมาชิกสภา ฯ | วิเชียร ชูทอง |  |
| 14. | นายพงษ์ศิลป์ รัตนพันธ์ | สมาชิกสภา ฯ | พงษ์ศิลป์ รัตนพันธ์ |  |
| 15. | นายสมาท ลายพยัคฆ์ | สมาชิกสภา ฯ | สมาท ลายพยัคฆ์ |  |
| 16. | นายจรูญ แก้วขุนราม | สมาชิกสภา ฯ | จรูญ แก้วขุนราม |  |
| 17. | นายวิภาค แสงชาตรี | สมาชิกสภา ฯ | วิภาค แสงชาตรี |  |
| 18. | นายสมชาย วันสิน | สมาชิกสภา ฯ | ลา |  |

**รายนามผู้เข้าร่วมประชุม**

|  |  |  |  |  |
| --- | --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ | หมายเหตุ |
| 1. | นายดิเรก หนูสาย | นายกอบต. | ดิเรก หนูสาย |  |
| 2. | นายสมพงศ์ ปานเอียด | รองนายกอบต. | สมพงศ์ ปานเอียด |  |
| 3. | นายพงษ์เดช หนูสาย | เลขานุการนายก อบต. | พงษ์เดช หนูสาย |  |
| 4. | นางอัจฉรา จันทร์มุณี | ปลัดอบต. | อัจฉรา จันทร์มุณี |  |
| 5. | นายทรงเกียรติ เดชสม | ผอ.กองช่าง | ทรงเกียรติ เดชสม |  |
| 6. | นางสาวดรณี พันธ์ฤทธิ์ดำ | ผอ.กองการศึกษา | ดรณี พันธ์ฤทธิ์ดำ |  |
| 7. | นางสาวอภิรดี จินดานุ | นักวิเคราะห์นโยบายฯ | อภิรดี จินดานุ |  |
| 8. | นางสาวอรอนงค์ แก้วขุนราม | เจ้าพนักงานธุรการ | อรอนงค์ แก้วขุนราม |  |

เริ่มประชุมเวลา 09.00 น.

เรื่องก่อนระเบียบวาระการประชุมร่วมไหว้พระสวดมนต์

ประธานสภาฯ อ่านประกาศสภาองค์การบริหารส่วนตำบลวังอ่าง เรื่อง เรียกประชุมสภาองค์การบริหารส่วนตำบลวังอ่าง สมัยวิสามัญ สมัยที่ 1 ประจำ ปี พ.ศ. 2563 ด้วยประธานสภาองค์การบริหารส่วนตำบลวังอ่าง รายงานว่านายกองค์การบริหารส่วนตำบลวังอ่างได้เสนอญัตติจำนวน 3 เรื่อง ซึ่งมีความจำเป็นที่จะต้องเปิดประชุมสภาองค์การบริหารส่วนตำบลวังอ่างสมัยวิสามัญ สมัยที่1 ประจำปี 2563 เพื่อพิจารณา เรื่องต่าง ๆ ดังต่อไปนี้

1.พิจารณาร่างแผนพัฒนาท้องถิ่น (พ.ศ.2561-2565)เพิ่มเติมครั้งที่2/2563 เพื่อให้เป็นไปตามกระทรวงมหาดไทยว่าด้วยการทำแผนพัฒนาขององกรปกครองส่วนท้องถิ่น พ.ศ.2548แก้ไขเพิ่มเติม(ฉบับที่2)พ.ศ.2548และฉบับที่3พ.ศ.2563 ข้อ 22/2

2.ขออนุมัติโอนเงินงบประมาณหมวดค่าครุภัณฑ์ เนื่องจาก กระไฟฟ้าภายในศูนย์พัฒนาเด็กเล็กบ้านควนมิตรตกบ่อยทำให้คอมพิวเตอร์เกิดความเสียหาย เพื่อให้การใช้งานเครื่องคอมพิวเตอร์ใช้ได้อย่างมีประสิทธิภาพและประสิทธิผลจึงจำเป็นต้องขออนุมัติโอนงบประมาณรายจ่ายเพื่อตั้งจ่ายเป็นรายการใหม่เพื่อจ่ายเป็นค่าจัดซื้อเครื่องสำรองไฟขนาด 800VA จำนวน 1 เครื่องเพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ๒๕41 แก้ไขเพิ่มเติมถึง(ฉบับที่ 3) พ.ศ.2543 ข้อ 27

๓ เรื่องการจ่ายขาดเงินสะสมและเงินทุนสำรองเงินสะสมประจำปีงบประมาณ พ.ศ. ๒๕63 ตามระเบียบกระทรวงมหาดไทยว่าด้วยการเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น(ฉบับที่4) พ.ศ.2561 ข้อ 89 เพื่อนำเสนอต่อที่ประชุมสภาองค์การบริหารส่วนตำบลวังอ่าง และเรื่องอื่น ๆ เพื่อให้สภาฯพิจารณาอนุมัติและเห็นชอบนั้น ดังนั้นจึงขอนัดประชุมสภาองค์การบริหารส่วนตำบลวังอ่างสมัยวิสามัญ สมัยที่ 1ประจำปี พ.ศ .2563 ในวันจันทร์ที่ 23 มีนาคม 2563 เวลา 09.00 น ณ ห้อง ประชุมองค์การบริหารส่วนตำบลวังอ่าง

ระเบียบวาระที่ 1 เรื่องประธานแจ้งที่ประชุมทราบ

* 1. การลากิจของสมาชิกสภาฯ
* นายสมชาย วันสิน สมาชิกสภา หมู่ที่ 9
  1. เรื่องรายงานตัวของผู้เข้ารับตำแหน่งเลขานุการนายกคนใหม่
* นายพงษ์เดช หนูสาย เลขานุการนายกอบต.วังอ่าง

ระเบียบวาระที่ 2 เรื่องรับรองรายงานประชุมครั้งที่ผ่านมา

ประธานสภาฯ ตามที่สภาองค์การบริหารส่วนตำบลวังอ่างได้มีการประชุมสภาองค์การบริหารส่วนตำบลวังอ่าง สมัยสามัญ สมัยที่ 1 ประจำปี 2563 เมื่อ วันที่ 13 กุมภาพันธ์ 2563 ณ ห้องประชุมสภาองค์การบริหารส่วนตำบลวังอ่าง มีสมาชิกสภาฯท่านใดต้องการแก้ไขหรือเพิ่มเติมรายงานการประชุมบ้างครับ ถ้าไม่มี ถือว่าที่ประชุมรับรองรายงานการประชุมครั้งที่ผ่านมา

มติที่ประชุม รับรองรายงานการประชุม

ระเบียบวาระที่ 3 เรื่องด่วน (ไม่มี)

ระเบียบวาระที่ 4 กระทู้ถาม (ไม่มี)

ระเบียบวาระที่ 5 เรื่อง ญัตติเสนอเพื่อพิจารณา

5.1 เรื่องพิจารณาร่างแผนพัฒนาท้องถิ่น (พ.ศ.2561 – 2565) เพิ่มเติมครั้งที่ 2/2563

ประธานสภาฯ เพื่อให้เป็นไปตามระเบียบกระทรวงมหาดไทยว่าด้วยการทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติม (ฉบับที่2)พ.ศ.254๙ และฉบับที่3 พ.ศ.2561 ข้อ22/2 ลำดับต่อไปขอเชิญนายกเสนอญัตติร่างแผนพัฒนาท้องถิ่น (พ.ศ.2561 – 2565) เพิ่มเติมครั้งที่ 2/2563 ขอเชิญครับ

นายดิเรก หนูสาย นายกอบต.เรียนประธานสภาฯ สมาชิกสภาฯ และผู้เข้าร่วมประชุมทุกท่าน กระผมขอเสนอญัตติร่างแผนพัฒนาท้องถิ่น (พ.ศ.2561 – 2565) เพิ่มเติมครั้งที่ 2/2563 รายละเอียดตามเอกสาร

ประธานสภาฯ จากการที่นายกได้เสนอญัตติ รายละเอียดของ ร่างแผนพัฒนาท้องถิ่น (พ.ศ.2561-2565) เพิ่มเติมครั้งที่2/2563 มีสมาชิกสภาฯ ท่านใดประสงค์ที่จะอภิปรายหรือมีข้อสงสัยที่จะสอบถามขอเชิญครับ

นายพงษ์ศิลป์ รัตน์พันธ์ สมาชิกสภาฯ หมู่ที่7 เรียนประธานสภาฯ สมาชิกสภาฯ และผู้เข้าร่วมประชุมทุกท่าน ผมมีข้อสงสัยอยากถามว่าเงินอุดหนุน ที่จังหวัดอุดหนุนมาให้ ทำไมจึงอุดหนุนมาสองศูนย์ในขณะที่ตำบลวังอ่างอยู่ถึง 5 ศูนย์

นางอัจฉรา จันทร์มุณี เรียนประธานสภาฯสมาชิกสภาฯและผู้เข้าร่วมประชุมทุกท่านเรื่องการอุดหนุนงบประมาณมายังศูนย์พัฒนาเด็กเล็กทางกรมส่งเสริมจะอุดหนุนมาทุกปี จะกระจายไปทุกๆศูนย์ ปีที่แล้วอุดหนุนศูนย์พัฒนาเด็กเล็กบ้านท่าไทรมาปีนี้อุดหนุน มา 2 ศูนย์ ศูนย์พัฒนาเด็กเล็กบ้านควนมิตรและศูนย์พัฒนาบ้านคลองใหม่

ประธานสภาฯ ขอบคุณปลัดอบต.และสมาชิกสภาฯ หมู่ที่ 7 ต่อไปมีสมาชิกสภาฯ ท่านใดประสงค์ที่จะอภิปราย หรือสอบถามขอเชิญครับ ถ้าไม่มีถือเป็นการปิดอภิปราย ต่อไปเป็นการถามมติที่ประชุม สมาชิกสภาฯท่านใดเห็นชอบร่างแผนพัฒนาท้องถิ่น (พ.ศ.2561 – 2565) เพิ่มเติมครั้งที่ 2/2563 ขอเชิญยกมือครับ

(องค์ประชุม 17 เสียง)

มติที่ประชุม เห็นชอบ 16 เสียง

ไม่เห็นชอบ 0 เสียง

งดออกเสียง 1 เสียง

5.2. เรื่องขออนุมัติโอนเงินงบประมาณหมวดค่าครุภัณท์ เนื่องจากกระแสไฟฟ้าภายในศูนย์พัฒนาเด็กเล็กบ้านควนมิตรตกบ่อย ทำให้คอมพิวเตอร์เกิดความเสียหายเพื่อให้การใช้งานเครื่องคอมพิวเตอร์ใช้ได้อย่างมีประสิทธิภาพและประสิทธิผลจึงจำเป็นต้องขออนุมัติโอนงบประมาณรายจ่าย เพื่อตั้งจ่ายเป็นรายการใหม่ เพื่อจ่ายเป็นค่าจัดซื้อเครื่องสำรองไฟขนาด800Vaจำนวน 1 เครื่อง เพื่อให้เป็นไปตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕41 แก้ไขเพิ่มเติมถึง(ฉบับที่ 3)พ.ศ.2543 ข้อ 27

ประธานสภาฯ ต่อไปขอเชิญนายกเสนอญัตติขอเชิญครับ

นายดิเรก หนูสาย นายกอบต. เรียนประธานสภาฯ สมาชิกสภาฯ และผู้เข้าร่วมประชุมทุกท่านเรื่องขออนุมัติโอนเงินงบประมาณหมวดค่าครุภัณฑ์รายละเอียดผมขอเชิญ ผอ.กองการศึกษาฯ ชี้แจงรายละเอียด

นางสาวดรณี พันฤทธิ์ดำ ผอ.กองการศึกษาฯ เรียนประธานสภาฯ สมาชิกสภาฯ และผู้เข้าร่วมประชุมทุกท่าน สำหรับญัตติเรื่องขออนุมัติโอนเงินงบประมาณ หมวดค่าครุภัณฑ์ สำหรับจัดชื้อเครื่องสำรองไฟครั้งนี้ เนื่องจากกระแสไฟฟ้าภายในศูนย์พัฒนาเด็กบ้านควนมิตรตกบ่อยทำให้คอมพิวเตอร์เกิดความเสียหาย เพื่อให้การใช้งานเครื่องคอมพิวเตอร์ได้อย่างมีประสิทธิภาพและประสิทธิผล จึงจำเป็นต้องขออนุมัติโอนเงินงบประมาณรายจ่าย เพื่อตั้งจ่ายเป็นรายการใหม่ในแผนงานการศึกษา งานบริหารงานทั่วไปเกี่ยวกับการศึกษา งบลงทุน หมวดครุภัณฑ์ ประเภทครุภัณฑ์คอมพิวเตอร์ ค่าจัดซื้อเครื่องสำรองไฟ จำนวน 1 เครื่อง งบประมาณ 2,500 บาท เพื่อจ่ายเป็นค่าจัดชื้อเครื่องสำรองไฟ ขนาด 800 VA ตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ดังนี้

* มีกำลังไฟฟ้าด้านนอกไม่น้อยกว่า ๘๐๐ VA (480 Watts)
* สามารถสำรองไฟฟ้าได้ไม่น้อยกว่า ๑๕ นาที

ประธานสภาฯ ขอบคุณ ผอ.กองการศึกษาฯ ได้ชี้แจงรายละเอียดถึงความจำเป็นของการเสนอโครงการ ต่อไปมีสมาชิกสภาฯท่านใดประสงค์ที่จะอภิปรายหรือสอบถามขอเชิญครับ ถ้าไม่มีถือเป็นการปิดอภิปราย ต่อไปเป็นการถามมติที่ประชุมสมาชิกสภาฯท่านใดเห็นชอบเรื่องขออนุมัติโอนงบประมาณหมวดค่าครุภัณฑ์ ขอเชิญยกมือครับ

(องค์ประชุม 17 เสียง)

มติที่ประชุม อนุมัติ 16 เสียง

ไม่อนุมัติ 0 เสียง

งดออกเสียง 1 เสียง

๕.3.เรื่องการจ่ายขาดเงินสะสมและเงินทุนสำรองสะสม ประจำปี งบประมาณ พ.ศ.๒๕63 ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์การปกครองส่วนท้องถิ่น (ฉบับที่ 4) พ.ศ.๒๕61 ข้อที่ 89

ประธานสภาฯ ตามระเบียบกระทรวงมหาดไทยว่าด้วยการรับเงิน การเบิกจ่ายเงิน

การฝากเงิน การเก็บรักษาเงิน และการตรวจเงินขององค์การปกครอง

ส่วนท้องถิ่น (ฉบับที่ 4) พ.ศ.๒๕61 ข้อที่ 89 ต่อไปขอเชิญ นายกเสนอ ญัตติ ขอเชิญครับ

นายดิเรก หนูสาย นายกอบต.เรียนประธานสภาฯ สมาชิกสภาฯ และผู้เข้าร่วม ประชุมทุกท่าน สำหรับเรื่องการจ่ายขาดเงินสะสมและเงินทุนสำรองสะสม ประจำปีงบประมาณ พ.ศ.๒๕63 ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์การปกครองส่วนท้องถิ่น (ฉบับที่ 4) พ.ศ.๒๕61 ข้อที่ 89 ญัตติจ่ายขาดเงินสะสมครั้งนี้ มี12 โครงการ รายละเอียดดังนี้

1. โครงการขยายเขตประปาบ้านโคกเขลง หมู่ที่ 1

- เพื่อจ่ายเป็นค่าขยายเขตท่อเมนประปาท่อ PVC. ขนาดเส้นผ่าศูนย์ 2 นิ้ว ชั้น 8.5 ระยะทางรวม 2,250 เมตร, ติดตั้งจุดจ่ายน้ำ จำนวน 54 จุด, ติดตั้งประตูน้ำบอลวาล์ว ขนาดเส้นผ่าศูนย์กลาง 2 นิ้ว จำนวน 3 จุด รายละเอียดตามแบบองค์การบริหารส่วนตำบลวังอ่าง กำหนด งบประมาณ 155,400.- บาท (หนึ่งแสนห้าหมื่นห้าพันสี่ ร้อยบาทถ้วน) เป็นไปตามแผนพัฒนาท้องถิ่น (พ.ศ. 2561 - 2565) หน้าที่ 138 ลำดับที่ 155

**2. โครงการปรับปรุงถนนสายสามแยกบ้านนายทัน - สามแยกต้น เนียง หมู่ที่ 2**

- เพื่อจ่ายเป็นค่าปรับปรุงถนนคอนกรีตเสริมเหล็ก โดยใช้ เครื่องจักรกลขุดรื้อพื้นทางเดิมแล้วบดทับกว้าง 5 เมตร ระยะทาง 2,365 เมตร หรือพื้นที่ไม่น้อยกว่า 11,825 ตารางเมตร, ถมวัสดุ ดินถมเสริมผิวจราจรจำนวน 320 ลูกบาศก์เมตร พร้อมบดทับ , ถมวัสดุหินคลุกผิวจราจรจำนวน 100 ลูกบาศก์เมตร พร้อมเกลี่ย เรียบ , ฝังท่อระบายน้ำ คสล.(มอก.ชั้น3) ขนาดเส้นผ่าศูนย์กลาง 1.00 x 1.00 เมตร จำนวน 2 แถว ๆ ละ 10 ท่อน (รวม 20 ท่อน) จำนวน 1 จุด , ขนาดเส้นผ่าศูนย์กลาง1.00 x 1.00 เมตร จำนวน 1 แถว ๆ ละ 9 ท่อน (รวม 9 ท่อน) จำนวน 1 จุด, ขนาด เส้นผ่าศูนย์กลาง 0.80 x 1.00 เมตร จำนวน 1 แถว ๆ ละ 9 ท่อน (รวม 9 ท่อน) จำนวน 1 จุด , ขุดคูระบายน้ำขนาดปากกว้างเฉลี่ย 1.00 เมตร ลึกเฉลี่ย 0.60 เมตร ระยะทางรวม 1,110 เมตร พร้อม เกลี่ยแต่งดินขุด , กรุยทาง,ถางป่าพื้นที่ไม่น้อยกว่า 800 ตารางเมตร , ติดตั้งป้ายโครงการ จำนวน 2 ป้าย รายละเอียดตามแบบองค์การ บริหารส่วนตำบลวังอ่างกำหนด งบประมาณ 491,370.- บาท (สี่แสนเก้าหมื่นหนึ่งพัน-สามร้อยเจ็ดสิบบาทถ้วน) เป็นไปตาม แผนพัฒนาท้องถิ่น (พ.ศ. 2561 - 2565) หน้าที่ 94 ลำดับที่ 16 **3. โครงการปรับปรุงถนนสายหลัง ร.ร.บ้านหนองนนทรี - สามแยก บ้านนางจีบ หมู่ที่ 2**

- เพื่อจ่ายเป็นค่าปรับปรุงถนน โดยการใช้เครื่องจักรกลขุดรื้อพื้นทาง เดิมแล้วบดทับผิวจราจรกว้าง 5 เมตร ระยะทาง 1,200 เมตร หรือ พื้นที่ไม่น้อยกว่า 6,000 ตารางเมตร , ถมวัสดุดินถมปรับผิวจราจร จำนวน 80 ลูกบาศก์เมตร พร้อมบดทับ , ถมวัสดุหินคลุกผิวจราจร จำนวน 140 ลูกบาศก์เมตร พร้อมเกลี่ยเรียบ , ฝังท่อระบายน้ำ คสล. (มอก.ชั้น3) ขนาดเส้นผ่าศูนย์กลาง 0.60 x 1.00 เมตร จำนวน 1 จุด ๆ ละ 9 ท่อน , ขนาดเส้นผ่าศูนย์กลาง 0.80 x 1.00 เมตร จำนวน 1 จุด ๆ ละ 10 ท่อน โดยใช้แผ่นพื้นสำเร็จรูปรองท้อง ท่อพร้อมยาแนวท่อด้วยปูน - ทราย ติดตั้งป้ายโครงการ จำนวน 2 ป้าย รายละเอียดตามแบบองค์การบริหารส่วนตำบลวังอ่างกำหนด งบประมาณ 247,000.- บาท (สองแสนสี่หมื่นเจ็ดพันบาทถ้วน) เป็นไปตามแผนพัฒนาท้องถิ่น (พ.ศ. 2561 - 2565) หน้าที่ 95 ลำดับที่ 18

**4. โครงการก่อสร้างถนนคอนกรีตเสริมเหล็กสายสามแยกบ้าน ควนใน – สามแยกบ้านนายสนอง บัวทอง หมู่ที่ 3**

- เพื่อจ่ายเป็นก่อสร้างถนนคอนกรีตเสริมเหล็กผิวจราจรกว้าง 5 เมตร หนา 0.15 เมตร ระยะทาง 140 เมตร หรือพื้นที่ก่อสร้างไม่น้อยกว่า 700 ตารางเมตร ไหล่ทางหินคลุกกว้างข้างละ 0.20 เมตร , ใช้ เครื่องจักรกลขุดรื้อพื้นทางเดิมแล้วบดทับกว้าง 5.70 เมตร ระยะทาง 140 เมตร หรือพื้นที่ไม่น้อยกว่า 898 ตารางเมตร ติดตั้งป้าย โครงการ จำนวน 2 ป้าย รายละเอียดตามแบบองค์การบริหารส่วน ตำบลวังอ่างกำหนด งบประมาณ 471,300.- บาท (สี่แสนเจ็ดหมื่น หนึ่งพันสามร้อยบาทถ้วน) เป็นไปตามแผนพัฒนาท้องถิ่น (พ.ศ.2561 - 2565) หน้าที่ 114 ลำดับที่ 76

**5. โครงการก่อสร้างถนนคอนกรีตเสริมเหล็กสายสามแยก บ้านนายทวน – เขตหมู่ที่ 2 ( หมู่ที่ 3 )**

- เพื่อจ่ายเป็นค่าก่อสร้างถนนคอนกรีตเสริมเหล็กผิวจราจรกว้าง 5 เมตร หนา 0.15 เมตร ระยะทาง 130 เมตร หรือพื้นที่ก่อสร้าง ไม่น้อยกว่า 650 ตารางเมตร ไหล่ทางหินคลุกกว้างข้างละ 0.20 เมตร , ใช้เครื่องจักรกลขุดรื้อพื้นทางเดิมแล้วบดทับกว้าง 5.70 เมตร ระยะทาง 130 เมตร หรือพื้นที่ไม่น้อยกว่า 741 ตารางเมตร , ถมวัสดุดินถมปรับผิวจราจรจำนวน 45 ลูกบาศก์เมตร พร้อมบดทับ , ฝังท่อระบายน้ำ คสล. (มอก.ชั้น 3) ขนาด เส้นผ่าศูนย์กลาง 1.00 x 1.00 เมตร จำนวน 1 จุด ๆ ละ 10 ท่อน โดยใช้แผ่นพื้นสำเร็จรูปรองท้องท่อพร้อมยาแนวท่อด้วยปูน - ทราย ติดตั้งป้ายโครงการ จำนวน 2 ป้าย รายละเอียดตามแบบองค์การ บริหารส่วนตำบลวังอ่างกำหนด งบประมาณ 490,200.- บาท (สี่แสนเก้าหมื่นสองร้อยบาทถ้วน) เป็นไปตามแผนพัฒนาท้องถิ่น (พ.ศ. 2561 - 2565) หน้าที่ 114 ลำดับที่ 75

**6. โครงการก่อสร้างถนนคอนกรีตเสริมเหล็กสายบ้านควนมิตรจาก หัวถนนลาดยาง – สี่แยกควนปริง หมู่ที่ 6,9,5 หมู่ที่ 5**

- เพื่อจ่ายเป็นก่อสร้างถนนคอนกรีตเสริมเหล็กผิวจราจรกว้าง 6 เมตร หนา 0.15 เมตร ระยะทาง 828 เมตร หรือพื้นที่ก่อสร้างไม่น้อย กว่า 4,983 ตารางเมตร ไหล่ทางหินคลุกกว้างข้างละ 0.20 เมตร , ใช้เครื่องจักรกลขุดรื้อพื้นทางเดิมแล้วบดทับกว้าง 6.70 เมตร ระยะทาง 828 เมตร หรือพื้นที่ไม่น้อยกว่า 5,563 ตารางเมตร, ขุดคูระบายน้ำ 2 ข้างทาง ขนาดปากกว้างเฉลี่ย 0.80 เมตร ลึกเฉลี่ย 0.50 เมตร ระยะทางรวม 300 เมตร พร้อมเกลี่ย แต่งดินขุด,ฝังท่อระบายน้ำ คสล.(มอก.ชั้น3) ขนาดเส้นผ่าศูนย์กลาง 0.60 x 1.00 เมตร จำนวน 1 แถว ๆ ละ 13 ท่อน (รวม 13 ท่อน) จำนวน 1 จุด , ติดตั้งป้ายโครงการ จำนวน 2 ป้าย รายละเอียดตาม แบบองค์การบริหารส่วนตำบลวังอ่างกำหนด งบประมาณ 3,348,900.- บาท (สามล้านสามแสนสี่หมื่นแปดพันเก้าร้อยบาท ถ้วน) เป็นไปตามแผนพัฒนาท้องถิ่น (พ.ศ. 2561 - 2565) หน้าที่ 118 ลำดับที่ 87

**7. โครงการก่อสร้างถนนคอนกรีตเสริมเหล็กสายบ้านควนมิตรจาก หัวถนนลาดยาง - สี่แยกควนปริง หมู่ที่ 6,9,5 (ช่วงจาก ถนนลาดยาง – ตีนควนลุงชม) หมู่ที่ 6**

- เพื่อจ่ายเป็นก่อสร้างถนนคอนกรีตเสริมเหล็กผิวจราจรกว้าง 6 เมตร หนา 0.15 เมตร ระยะทาง 1,500 เมตร หรือพื้นที่ก่อสร้างไม่น้อย กว่า 9,000ตารางเมตร ไหล่ทางหินคลุกกว้างข้างละ 0.20 เมตร , ใช้เครื่องจักรกลขุดรื้อพื้นทางเดิมแล้วบดทับกว้าง 6.70 เมตร ระยะทาง 1,500 เมตร หรือพื้นที่ไม่น้อยกว่า 10,050 ตารางเมตร , ขุดคูระบายน้ำ 2 ข้างทาง ขนาดปากกว้าง เฉลี่ย 0.80 เมตร ลึกเฉลี่ย 0.50 เมตร ระยะทางรวม 2,400 เมตร พร้อมเกลี่ยแต่งดินขุด , ฝังท่อระบายน้ำ คสล.(มอก.ชั้น3) ขนาด เส้นผ่าศูนย์กลาง 1.00 x 1.00 เมตร จำนวน 2 แถว ๆ ละ 15 ท่อน (รวม 30 ท่อน) จำนวน 1 จุด , ขนาดเส้นผ่าศูนย์ 0.80 x 1.00 เมตร จำนวน 1 แถว ๆ ละ 12 ท่อน (รวม 12 ท่อน) จำนวน 1 จุด, ติดตั้งป้ายโครงการ จำนวน 2 ป้าย รายละเอียดตาม แบบองค์การบริหารส่วนตำบลวังอ่างกำหนด งบประมาณ 6,210,200.- บาท (หกล้านสองแสนหนึ่งหมื่นสองร้อยบาทถ้วน) เป็นไปตามแผนพัฒนาท้องถิ่น (พ.ศ. 2561 - 2565) หน้าที่ 118 ลำดับที่ 87

**8. โครงการก่อสร้างถนนคอนกรีตเสริมเหล็กสายสามแยกมัสยิด นาทองหวาน – เขตหมู่ที่ 4 หมู่ที่ 7**

- เพื่อจ่ายเป็นก่อสร้างถนนคอนกรีตเสริมเหล็กผิวจราจรกว้าง 5 เมตร หนา 0.15 เมตร ระยะทาง 142 เมตร หรือพื้นที่ก่อสร้างไม่น้อยกว่า 710 ตารางเมตร ไหล่ทางหินคลุกกว้างข้างละ 0.10 เมตร , ใช้เครื่องจักรกลเกรดปรับผิวจราจรกว้าง 5.50 เมตร ระยะทาง 142 เมตร หรือพื้นที่ไม่น้อยกว่า 781 ตารางเมตร , ฝังท่อระบายน้ำ คสล.(มอก.ชั้น3) ขนาดเส้นผ่าศูนย์กลาง 0.60 x 1.00 เมตร จำนวน 2 จุด ๆ ละ 1 แถว ๆ ละ 8 ท่อน , ติดตั้งป้ายโครงการ จำนวน 2 ป้าย รายละเอียดตามแบบองค์การบริหารส่วนตำบลวังอ่าง กำหนด งบประมาณ 499,900.- บาท (สี่แสนเก้าหมื่นเก้าพัน เก้าร้อยบาทถ้วน) เป็นไปตามแผนพัฒนาท้องถิ่น (พ.ศ. 2561 - 2565) หน้าที่ 121 ลำดับที่ 97

**9. โครงการซ่อมแซมฝายชะลอน้ำบริเวณห้วยหิน หมู่ที่ 7**

- เพื่อจ่ายเป็นค่าดำเนินโดยการซ่อมแซมฝายน้ำล้น คสล.ขนาดกว้าง 12.50 เมตร หนา 0.20 เมตร สูง 2.00 เมตร จำนวน 1 จุด , ขุดลอกบริเวณหลังฝายสภาพเดิมกว้าง 5 เมตร ลึก 1.50 เมตร ระยะทาง 50 เมตร , ขุดลอกใหม่ปากกว้างเฉลี่ย 6 เมตร ลึกเฉลี่ย 2.50 เมตร ระยะทาง 50 เมตร หรือปริมาตรดินขุดไม่น้อยกว่า 118 ลูกบาศก์เมตร พร้อมเกลี่ยเรียบ , ถางป่า, ล้มต้นไม้ พื้นที่ ไม่น้อยกว่า 141 ตารางเมตร รายละเอียดตามแบบองค์การบริหาร ส่วนตำบลวังอ่างกำหนด งบประมาณ 77,000.-บาท (เจ็ดหมื่น เจ็ดพันบาทถ้วน) เป็นไปตามแผนพัฒนาท้องถิ่น (พ.ศ. 2651 - 2565) หน้าที่ 165 ลำดับที่ 253

**10. โครงการก่อสร้างถนนคอนกรีตเสริมเหล็กถนนสายหอประชุม – บ้านนายสมโชค รอดแก้ว หมู่ที่ 8**

- เพื่อจ่ายเป็นก่อสร้างถนนคอนกรีตเสริมเหล็กผิวจราจรกว้าง 5 เมตร หนา 0.15 เมตร ระยะทาง 140 เมตร หรือพื้นที่ก่อสร้างไม่น้อยกว่า 700 ตารางเมตร ไหล่ทางหินคลุกกว้างข้างละ 0.20 เมตร , ใช้ เครื่องจักรกลขุดรื้อพื้นทางเดิมแล้วบดทับกว้าง 5.70 เมตร ระยะทาง 140 เมตร หรือพื้นที่ไม่น้อยกว่า 898 ตารางเมตร ติดตั้งป้าย โครงการ จำนวน 2 ป้าย รายละเอียดตามแบบองค์การบริหารส่วน ตำบลวังอ่างกำหนด งบประมาณ 471,300.- บาท (สี่แสน เจ็ดหมื่นหนึ่งพันสามร้อยบาทถ้วน) เป็นไปตามแผนพัฒนาท้องถิ่น (พ.ศ. 2561 - 2565) หน้าที่ 123 ลำดับที่ 102

**11. โครงการซ่อมแซมฝายน้ำล้นห้วยไข่เน่า(บริเวณบ้านนายสุนทร พงศาปาน) หมู่ที่ 8**

- เพื่อจ่ายเป็นซ่อมแซมฝายน้ำล้น โดยการถมดินบริเวณข้างฝายที่ ชำรุดเสียหาย จำนวน 745 ลูกบาศ์กเมตร พร้อมเกลี่ยเรียบ , ต่อเติม หูช้าง คสล. ขนาดกว้าง 3.50 เมตร หนา 0.20 เมตร สูง 4.60 เมตร ทั้งสองข้าง ติดตั้งป้ายโครงการ จำนวน 2 ป้าย รายละเอียด ตามแบบองค์การบริหารส่วนตำบล-วังอ่างกำหนด งบประมาณ 296,870.- บาท (สองแสนเก้าหมื่นหกพันแปดร้อยเจ็ดสิบบาทถ้วน) เป็นไปตามแผนพัฒนาท้องถิ่น (พ.ศ. 2561 - 2565) หน้าที่ 170 ลำดับที่ 277

**12. โครงการก่อสร้างถนนคอนกรีตเสริมเหล็กสายบ้านควนมิตร จากหัวถนนลาดยาง – สี่แยกควนปริง หมู่ที่ 6,9,5 หมู่ที่ 9**

- เพื่อจ่ายเป็นค่าก่อสร้างถนนคอนกรีตเสริมเหล็กผิวจราจรกว้าง 6 เมตร หนา 0.15 เมตร ระยะทาง 120 เมตร หรือพื้นที่ก่อสร้าง ไม่น้อยกว่า 720 ตารางเมตร ไหล่ทางหินคลุกกว้างข้างละ 0.20 เมตร ,ใช้เครื่องจักรกลขุดรื้อพื้นทางเดิมแล้วบดทับกว้าง 6.70 เมตร ระยะทาง 120 เมตร หรือพื้นที่ไม่น้อยกว่า 804 ตาราง เมตร , ติดตั้งป้ายโครงการ จำนวน 2 ป้าย รายละเอียดตาม แบบองค์การบริหารส่วนตำบลวังอ่างกำหนด งบประมาณ 479,500.-บาท (สี่แสนเจ็ดหมื่นเก้าพันห้าร้อยบาทถ้วน) เป็นไปตามแผนพัฒนาท้องถิ่น (พ.ศ. 2651 - 2565) หน้าที่ 118 ลำดับที่ 87

นางอัจฉรา จันทร์มุณี เรียนประธานสภาฯสมาชิกสภาฯ และผู้เข้าร่วมประชุมการจ่ายขาดเงินสะสมและเงินทุนสำรองสะสม ประจำปีงบประมาณ พ.ศ. 2563 โดยมีข้อมูลเงินสะสม/สำรองจ่ายที่จำเป็น ณ วันที่ 4 มีนาคม 2563 ดังนี้

- เงินสะสมที่นำไปใช้ได้ ณ ปัจจุบันหลังจากตรวจสอบยอดเงิน และหักเงินสะสมที่ต้องฝาก ก.ส.ท. หรือ ก.ส.อ. แล้ว เป็นเงินจำนวน 27,449,206.89.- บาท

- เงินสำรองจ่ายเงินสะสมที่อนุมัติแล้ว แต่ยังไม่ได้ดำเนินการหรืออยู่ระหว่างดำเนินการ และยังไม่ได้เบิกจ่าย เป็นเงินจำนวน 11,697,000.00.- บาท

- คงเหลือเงินสะสมที่นำไปใช้ได้ ณ ปัจจุบัน เป็นเงินจำนวน 15,752,206.89.- บาท

- สำรองงบบุคลากรคำนวณจากฐานเงินเดือน ธ.ค. 2562 เป็นเงินจำนวน 3,504,345.00.- บาท

- เงินสะสมคงเหลือ เป็นเงินจำนวน 12,247,861,89.- บาท

- สำรองค่าใช้จ่ายในการบริหารงานและสาธารณภัย 10% เป็นเงินจำนวน 5,533,100.00.- บาท

- คงเหลือเงินสะสมที่นำไปใช้จ่ายได้ เป็นเงินจำนวน 6,714,761.89.- บาท

ประธานสภาฯ ขอบคุณนายกที่ได้เสนอญัตติฯ และปลัด อบต.ได้ชี้แจงสถานคลังและระเบียบในการจ่ายขาดเงินสะสม ลำดับต่อไปมีสมาชิกสภาฯ ท่านใดประสงค์ที่จะอภิปราย หรือสอบถามขอเชิญครับ

นายวิภาค แสงชาตรี สมาชิกสภาหมู่ที 9 เรียนประธานสภาฯสมาชิกสภาฯและผู้เข้าร่วมประชุมทุกท่านผมเห็นด้วยกับทุกโครงการ เพราะทุกๆโครงการมาจากความต้องการของประชาชนโดยเฉพาะโครงการก่อสร้างถนนคสล.สายหน้าควนหรั่ง-สี่แยกบ้านควนปลิงซึ่งเป็นรอยต่อระหว่างหมู่ที่ 6 ,9 ,5 ถนนสายนี้มีประชาชนใช้เยอะมากเพราะเป็นสายหลักประชาชนนักเรียนใช้สัญจรไปมาทุกวันผมเห็นด้วยอย่างยิ่งครับ

นายจรูญ แก้วขุนราม สมาชิกสภาหมู่ที่ 8 เรียนประธานสภาฯและผู้เข้าร่วมประชุมทุกท่านถึงแม้ว่าตอนนี้จะเป็นช่วงระบาดของโรคโควิด- 19 เพราะเป็นโรคระบาดที่รุนแรงมากแต่โครงการก็ยังจำเป็นสำหรับประชาชนอยู่

เรื่องการจ่ายขาดเงินสะสมและเงินทุนสำรองสะสม ประจำปี งบประมาณ พ.ศ. 2563 ผมดูแล้วทุกโครงการมีความจำเป็นต่อประชาชนในตำบลวังอ่างทุกโครงการมาจากความต้องการของชาวบ้านและได้ทำประชาคมมาจากหมู่บ้านทั้งสิ้น ส่วนใหญ่แล้วจะเป็นเรื่องถนนสายหลัก สายแรกถนนสายบ้านหนองบัว-ถนนหมู่ 8 ควนมีชัย ถนนสายนี้บริเวณบ้านทุ่งนาบนยังเป็นหลุมอยู่มาก สายสี่แยกบ้านควนหรั่ง-เขตหมู่ 5 ซึ่งถนนสายนี้ร่วมอยู่ 3 หมู่บ้าน 6 9 5เพราะฉะนั้น ต้องแบ่งเป็นช่วงหมู่บ้านเพื่อที่จะได้ก่อสร้างไปพร้อมๆกันโดยเฉพาะหมู่ที่ 6 งบประมาณสูงถึง 6 ล้านเศษ แต่ผมคิดว่าเส้นทางนี้เป็นเส้นทางสายหลักเชื่อมต่อสามหมู่บ้านคิดว่าคงจะมีประโยชน์ต่อประชาชนอย่างมาก ผมเห็นด้วยกับการจ่ายขาดเงินสะสมในครั้งนี้ ส่วนโครงการอื่นๆถือว่าเป็นโครงการที่ครอบคลุมทุกๆเรื่องครับ

ประธานสภาฯ ต่อไปมีสมาชิกสภาฯ ท่านใดประสงค์ที่จะอภิปรายหรือสอบถาม ขอเชิญครับถ้าไม่มี ถือเป็นการปิดอภิปราย ต่อไปเป็นการถามมติที่ประชุมสมาชิกสภาฯ ท่านใดอนุมัติเรื่องการจ่ายขาดเงินสะสมและเงินทุนสำรองสะสม ประจำปีงบประมาณ พ.ศ.2563 ขอเชิญยกมือครับ (องค์ประชุม 17 เสียง)

มติที่ประชุม อนุมัติ 16 เสียง

ไม่อนุมัติ 0 เสียง

งดออกเสียง 1 เสียง

ระเบียบวาระที่ 6 เรื่องอื่นๆ

ประธานสภาฯ ขอเชิญรองนายก

นายสมพงศ์ ปานเอียด เรียนประธานสภาฯสมาชิกสภาฯและผู้เข้าร่วมประชุมทุกท่าน ผมขอแจ้งเรื่องการแพร่กระจายของโรคโควิด- 19 ซึ่งทางอำเภอได้เชิญหลายหน่วยงานเข้าร่วมประชุมเพื่อแก้ไขปัญหาการติดเชื้อของโรคตอนนี้อำเภอได้จัดตั้งคณะทำงานมีหลายหน่วยงานรวมกันหน่วยงานปกครอง ท้องถิ่นโดยเฉพาะโรงพยาบาลชะอวดและ รพสต. ในอำเภอชะอวดสาธารณะสุขอำเภอ ทุกหน่วยงานเน้นการเตรียมความพร้อมในการรับมือกับโรคร้ายที่จะมาถึงโดยเฉพาะเรื่องการกักตัวกลุ่มเสี่ยง และขอความร่วมมือ อสม. ในพื้นที่ช่วยกันดูแล

นางอัจฉรา จันทร์มุณี ปลัด อบต. เรียนประธานสภาฯสมาชิกสภาฯและผู้เข้าร่วมประชุมทุ

ท่าน เรื่องโรคโควิด 19 ตอนนี้ทางองค์การบริหารส่วนตำบลวังอ่างได้นำงบ สปสช. จำนวน 40,000 บาท งบอุดหนุนจาก อบต. 39,000 บาท เพื่อจัดซื้ออุปกรณ์ในการทำหน้ากากอนามัยเพื่อแจกจ่ายให้กับประชาชนในตำบลทุกๆคน

ประธานสภาฯ ขอบคุณ รองนายก อบต. และปลัด อบต. ตอนนี้โรคโควิค 19 น่ากลัวมาก ฉะนั้น ขอให้สมาชิกสภาฯทุกท่านจงปฏิบัติตนอย่างถูกต้องและช่วยกันแก้ปัญหาเรื่องของโรคร้ายที่กำลังจะถึงมาต่อใดมีสมาชิกสภาท่านใดประสงค์ที่จะอภิปรายหรือสอบถามอีกบ้างครับ

นางมาลัย หนูแจ่ม สมาชิกสภาฯหมู่ที่3เรียนประธานสภาฯสมาชิกสภาฯและผู้เข้าร่วมประชุมทุกท่าน ดิฉันขอแจ้งงบของกองทุนบทบาทสตรีซึ่งได้ตั้งไว้ 400000 กว่าบาทเพื่อจัดซื้ออุปกรณ์ในการทำหน้ากากอนามัยเพื่อแจกจ่ายให้ทุกอำเภอในจังหวัดนครศรีธรรมราช อำเภอชะอวดจะลงแจกให้กับประชาชนในตลาดไม้เสียบ ในวันที่ 25 มีนาคม

ประธานสภาฯ ขอบคุณ สมาชิกสภาฯจากหมู่ที่ 3 มีสมาชิกสภาท่านใดประสงค์ที่จะอภิปรายหรือสอบถามอีกบ้างครับ

นายสมปอง หนูคง สมาชิกสภาฯจากหมู่ที่ 2 เรียนประธานสภาฯสมาชิกสภาฯและผู้เข้าร่วมประชุมทุกท่าน ตอนนี้โรคโควิด -19 กำลังระบาดทั่วโลกและเป็นโรคที่ร้ายแรงมาก แต่ที่แรงกว่านั้นอีกคือภัยแล้งที่ถึงมาแล้วตอนนี้รุนแรงกว่าโรคโควิดอีก โดยเฉพาะหมู่ที่ 2 ตอนนี้ประปาในหมู่บ้านเกือบทุกตัวไม่มีน้ำจะใช้แล้ว ผมขอเสนอผ่านประธานไปยังผู้บริหารให้หาแนวทางช่วยเหลือแก้ไขปัญหาเรื่องน้ำที่จะช่วยเหลือ ประชาชนโดยด่วน

ประธานสภาฯ ขอขอบคุณ สมาชิกสภาจากหมู่ที่ 2 ต่อไปมีสมาชิกสภาฯท่านใด ประสงค์ที่จะอภิปรายหรือสอบถามอีกบ้างครับ

นายจรูณ แก้วขุนราม สมาชิกสภาจากหมู่ที่ 8 เรียนประธานสภาสมาชิกสภาและผู้เข้าร่วมประชุมทุกท่าน เรื่องน้ำตอนนี้ทางคณะเจ้าหน้าที่ของชลประทานและคณะกรรมการทุกหมู่บ้านกำลังช่วยหาแนวทางผลักดันน้ำให้ขึ้นมายังหมู่ที่ 8 โรงเรียนนควนมีชัย เมื่อน้ำถึงมาแล้วเราสามารถปล่อยน้ำไห้ไหลลงคลองลาไม สามารถช่วยเหลือประปาของหมู่ที่ 2ได้ แต่ต้องใช้มาตรการในการจัดการเรื่องน้ำให้ได้ใช้กันในทุกหมู่บ้าน

ประธานสภาฯ ขอบคุณ สมาชิกสภาฯจากหมู่ที่ 2 มีสมาชิกสภาท่านใดประสงค์ที่จะอภิปรายหรือสอบถามอีกบ้างครับ

นางหนูคล่อง ชูสุวรรณ์ สมาชิกสภาจากหมู่ที่ 6 ดิฉันขอเพิ่มเติมเรื่องภัยแล้งตอนนี้ประชาชนเกือบทุกหมู่บ้านต้องประสบปัญหาเรื่องภัยแล้งอย่างมากโดยเฉพาะ หมู่ที่ 6 ตอนนี้ประปาทุกตัวเริ่มขาดน้ำประชาชนเกือบทั้งหมู่บ้านต้องขอความอนุเคราะห์เรื่องน้ำอุปโภคมายัง อบต. ดิฉันขอเสนอให้ทางผู้บริหารช่วยหาแนวทางแก้ไขเรื่องการจัดส่งน้ำให้กับประชาชนในตำบลให้ทันกับความต้องการ อย่าให้ช้าเกินไปดิฉันคิดว่าอบต. มีรถอยู่ คันเดียวคงไม่พอกับความต้องการของชาวบ้าน ดิฉันขอเสนอให้ท่าน ผู้บริหารหาแนวทาง อย่างไรให้ช่วยเหลือชาวบ้านให้ทันกับความติองการของ ทุกครัวเรือน

ประธานสภาฯ ขอบคุณ สมาชิกสภาฯจากหมู่ที่ 6 มีสมาชิกสภาท่านใดประสงค์ที่จะอภิปรายหรือสอบถามอีกบ้างครับ

นายดิเรก หนูสาย นายกอบต. เรียนประธานสภาสมาชิกสภาและผู้เข้าร่วมประชุมทุกท่าน เรื่องภัยแล้งเป็นปัญหาหลักของตำบลวังอ่างที่เราต้องมีมาตรการมาช่วยเหลือทุกปี ผมต้องขอขอบคุณนายกนุ้ย ที่ได้ซื้อรถน้ำไว้ 1 คัน ได้ช่วยบรรเทาความเดือดร้อนให้กับชาวบ้านในตำบลวังอ่าง แต่เมื่อถึงช่วงฤดูแล้งจริงๆ อบต. วังอ่างมีรถอยู่คันเดียวจึงทำให้ไม่สามารถช่วยเหลือชาวบ้านได้ทันเพราะความเดือดร้อนมีทั้ง9หมู่บ้านปีนี้ ต้องขอความช่วยเหลือไปยังทหารอีกเหมือนในทุกๆปีตอนนี้ได้ทำหนังสือไปขอความช่วยเหลือแล้ว

สำหรับเรื่องโรคระบาดโควิด- 19 ถ้าเกิดมีประชาชนในตำบลวังอ่างติดเชื้อขึ้นมา อบต. คงจะจัดระเบียบบ้านเรือนและที่สาธารณะล้างทำความสะอาด ไม่ว่าจะเป็น อบต. วัด โรงเรียน อนามัย มัสยิด และที่สาธารณะทุกๆแห่งสำหรับการกักตัวถ้ามีคงใช้สถานที่อบต.

ประธานสภาฯ ขอบคุณ นายก อบต.ลำดับต่อไปมีสมาชิกสภาฯท่านใดประสงค์ที่จะ

อภิปรายหรือสอบถาม อีกบ้างขอเชิญครับ ผมขอขอบคุณผู้เข้าร่วม

ประชุมทุกท่าน ถ้าไม่มีสมาชิกสภาฯท่านใดมีเรื่องที่จะสอบถามหรือเสนอในที่ประชุม ถือว่าหมดวาระการประชุม ผมขอปิดการประชุม

ปิดประชุมเวลา 15.30 น.

ลงชื่อ หนูคล่อง ชูสุวรรณ์

(นางหนูคล่อง ชูสุวรรณ์ )ผู้จดบันทึก

เลขานุการสภาองค์การบริหารส่วนตำบลวังอ่าง

ผู้ตรวจรายงานการประชุม

(ลงชื่อ) จรูญ แก้วขุนราม

(นายจรูญ แก้วขุนราม)

(ลงชื่อ) สุพล ปาละกุล

(นายสุพล ปาละกุล)

(ลงชื่อ) นิกร เรืองเพชร

(นายนิกร เรืองเพชร)

(ลงชื่อ) สุทธิพร เพ็งหนู

(นายสุทธิพร เพ็งหนู)

(ลงชื่อ) เนตรทิพย์ ทองแก้วเกิด

(นางเนตรทิพย์ ทองแก้วเกิด)

รับรองรายงานการประชุม

(ลงชื่อ) ธีรศักดิ์ หนูนวล

(นายธีรศักดิ์ หนูนวล)

ประธานสภาองค์การบริหารส่วนตำบลวังอ่าง